Predkladacia správa

Na rokovanie vlády Slovenskej republiky sa predkladá návrh na vymenovanie jedného člena Súdenej rady Slovenskej republiky. 

Podľa čl. 141a ods. 1 písm. d) Ústavy Slovenskej republiky troch členov Súdnej rady Slovenskej republiky vymenúva vláda Slovenskej republiky. 

Podľa ustanovenia § 25 ods. 2 zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov predseda vlády Slovenskej republiky oznámi predsedovi Súdnej rady Slovenskej republiky meno, priezvisko, akademický titul, rodné číslo a trvalý pobyt člena súdnej rady vymenovaného vládou do 60 dní po zániku funkcie člena súdnej rady vymenovaného vládou.
         
Vzhľadom na skutočnosť, že JUDr. Viere Petríkovej zanikla funkcia členky Súdnej rady Slovenskej republiky, je potrebné vymenovať jedného člena Súdnej rady Slovenskej republiky.

Navrhovaný kandidát svojimi odbornými znalosťami a profesionálnymi skúsenosťami spĺňa predpoklady na úspešné plnenie funkcie člena Súdnej rady Slovenskej republiky. 
         
Navrhovaný kandidát súhlasí so zverejnením svojich osobných údajov.